R., miseratione divina Belvacensis episcopus, universis presentes litteras inspecturis, salutem in Domino. Noverit universitas vestra, quod in presentia nostra constitutus Jacobus, capicerius Drocensis, clericus nobilis viri comitis Bolonie, recognovit se teneri venerabilibus viris abbati et conventui Cluniacensi, etc. usque: pro domo sua de Alneto, Parisiensis diocesis, quandiu vixerit, etc. usque: in anno procurare. Post decessum vero, etc. usque: fuerit satisfactum. Dictus autem Jacobus fecit fidelitatem, etc. usque: non alienabit. Promisit etiam bona fide, etc. usque: revocabit. Et hec omnia supradicta promisit dictus Jacobus coram nobis se observaturum bona fide. In quibus, si defecerit idem Jacobus, nos ad omnes redditus quos habet in diocesi nostra assignaremus ad petitionem predictorum abbatis et conventus, donec eisdem esset plenius satisfactum. In cujus rei testimonium et munimen, ad petitionem dicti Jacobi, sigillum nostrum presentibus litteris duximus apponendum. Actum anno Domini millesimo ducentesimo quadragesimo, in die beati Dionisii. (Trace du sceau.)